छत्तीसगढ़ में विधानसभा का भूमि पूजन सोनिया-राहुल ने किया था, राज्यपाल को नहीं बुलाया
Amit Shah Assam Visit Update:केंद्रीय गृहमंत्री अमित शाह गुरुवार को गुवाहाटी आएंगे। वे यहां शाह कामरूप जिले के श्रीमंत शंकरदेव कलाक्षेत्र में नेशनल फोरेंसिक साइंस यूनिवर्सिटी की नींव रखेंगे।
गृहमंत्री अमित शाह ने कहा कि कांग्रेस और दूसरे विपक्षी दल कह रहे हैं कि राष्ट्रपति नए संसद का उद्घाटन करें। मैं कांग्रेस से पूछना चाहता हूं कि छत्तीसगढ़ में विधानसभा का भूमि पूजन सोनिया गांधी, राहुल गांधी और मुख्यमंत्री भूपेश बघेल ने किया था। उस समय छत्तीसगढ़ की राज्यपाल कहां थीं। वे भी आदिवासी हैं। आपने उन्हें नहीं बुलाया था।
शाह ने ये बातें गुरुवार को असम में कहीं। यहां उन्होंने 44,703 युवाओं को अपॉइंटमेंट लेटर बांटें। यह कार्यक्रम गुवाहाटी के खानापार वेटरनरी कॉलेज के ग्रांउड में हुआ। कार्यक्रम में PM नरेंद्र मोदी ने भी वर्चुअली स्पीच दी।
इससे पहले, शाह ने कामरूप जिले के श्रीमंत शंकरदेव कलाक्षेत्र में नेशनल फोरेंसिक साइंस यूनिवर्सिटी की वर्चुअली नींव रखी। साथ ही यूनिवर्सिटी के अस्थायी कैंपस की शुरुआत की। यह कैंपस गुवाहाटी मेडिकल कॉलेज में होगा।
CM बोले- 88 हजार लोगों को सरकारी नौकरी दे चुके
अपॉइंटमेंट लेटर बांटने का कार्यक्रम गुवाहाटी के खानापार वेटरनरी कॉलेज के ग्रांउड में हुआ। जिन युवाओं को नौकरी दी गई, उनका सिलेक्शन योग्यता के आधार पर एक प्रोसेस के माध्यम से किया गया है। सभी को असम सरकार की नौकरी मिलेगी।
असम के CM हिमंत बिस्वा सरमा ने बताया कि इससे पहले हमने करीब 42 हजार युवाओं को अपॉइंटमेंट लेटर जारी किए थे। यानी अब तक हम लगभग 88 हजार लोगों को सरकारी नौकरी दे चुके हैं। जुलाई में हम और 22 हजार सरकारी नौकरियों के लिए इंटरव्यू प्रक्रिया शुरू करने जा रहे हैं। हमने 1 लाख नौकरियों का वादा किया है। यह नौकरियां इसी वादे को पूरा करने के लिए दी जा रही हैं।
पुलिस के लिए एक ऐप भी जारी हुआ
राज्य सरकार ने असम पुलिस के लिए एक ऐप भी जारी किया। इस ऐप में महिलाओं के खिलाफ हिंसा, हत्या आदि जैसे कुछ अपराधों की FIR इलेक्ट्रॉनिक रूप से दर्ज की जा सकेगी। कोई अपने घर में आराम से रहते हुए भी डिजिटल तरीके से FIR दर्ज करवा सकता है। CM सरमा ने कहा कि हम पहली बार ऐसा करने जा रहे हैं। यह हमारी पुलिसिंग में एक बहुत जरूरी माइलस्टोन होगा।
CM सरमा ने किया स्वागत
राज्य के मुख्यमंत्री हिमंत बिस्वा सरमा ने गुवाहाटी के LGBI एयरपोर्ट पर शाह का स्वागत किया। उनके साथ असम भाजपा अध्यक्ष और राज्य के कई कैबिनेट मंत्री भी मौजूद रहे। शाह के दौरे से पहले गुवाहाटी में सुरक्षा के कड़े इंतजाम किए गए। बुधवार को CM सरमा ने दौरे के लिए तैयारियों का जायजा लिया।
शाह के असम दौरे से जुड़ी भास्कर की ये खबर भी पढ़ें: 
शाह बोले- कांग्रेस सुधरी नहीं तो साफ हो जाएगी:असम में लोगों से कहा- मेरे जिगर के टुकड़ों, आने में देर हुई, उसके लिए माफी
केंद्रीय गृह मंत्री अमित शाह ने 11 अप्रैल को असम में कहा था कि मेरे जिगर के टुकड़ों युवा भाइयों-बहनों, मुझे आने में देर हुई इसके लिए मैं माफी मांगता हूं। पहले नॉर्थ ईस्ट कांग्रेस का गढ़ माना जाता था। राहुल बाबा ने पूरे देश की यात्रा की, लेकिन त्रिपुरा, नगालैंड और मेघालय के चुनाव में कांग्रेस का सूपड़ा साफ हो गया। पढ़ें पूरी खबर...